உச்ச நீதிமன்றத்தில், கடந்த 2013-ம் ஆண்டு, தன்னார்வத் தொண்டு நிறுவனம் ஒன்று, மதிய உணவுத் திட்டம் தொடர்பாக மனு ஒன்றைத் தாக்கல்செய்து. அதில், `அரசு மற்றும் அரசு உதவிபெறும் பள்ளிகளில் செயல்படுத்தப்படும் மதிய உணவுத் திட்டத்தை மாநில அரசுகள் கண்காணிக்கத் தவறிவிடுகின்றன. இதனால், உணவுகளில் நச்சுத்தன்மை கலந்துவிடுகிறது. குழந்தைகளின் உடல் நிலை பாதிக்கப்படுகிறது. இதைத் தடுக்க மாநில அரசுகள் நடவடிக்கை எடுக்க வேண்டும்' என்று குறிப்பிடப்பட்டிருந்தது. இந்த மனுவை விசாரித்த உச்ச நீதிமன்றம், `உணவுகள் சுத்தமாக சமைக்கப்படுகிறதா என்று கண்காணிக்க தேசிய, மாநில அளவில் இரண்டு குழுக்களை அமைக்க வேண்டும்; மாநில அரசுகள் இணையதளம் வாயிலாகக் கண்காணிக்க வேண்டும். இத்தகைய நடவடிக்கைகளை மாநில அரசுகள் எடுக்க வேண்டும்' என்று உத்தரவிட்டிருந்தது.